section_heading: Analiza frekvencije
paragraph_text: Jedan od razloga zašto se tipična internetska veza ne smatra anonimnom je sposobnost ISP-ja da prati i bilježi veze između računala. Na primjer kada osoba pristupi određenoj web-stranici putem sigurne HTTPS veze, sami podaci nisu vidljivi trećoj strani, iako postoji zapis o vezi. Onion mreža maskira te informacije dodavajući dodatne čvorove u konekciji tako da ne postoji direktna veza između korisnika i krajnjeg primatelja. Anonimnost se zasniva na tome da su među-čvorovi slučajno izabrani, nalaze se u drugim državama s drugačijim zakonima i veza predstavlja samo jednu kap u moru u odnosu na cijelu onion mrežu. S povećanjem broja korisnika mreže, anonimnost pojedinačnog korisnika raste. Praktično je dokazano da su potrebni veliki resursi da bi se razotkrio identitet korisnika mreže i da se to još nije javno dogodilo.<ref>